**ΔΙΑΔΙΚΑΣΙΑ ΠΑΡΑΔΟΣΗΣ - ΠΑΡΑΛΑΒΗΣ ΜΑΘΗΤΩΝ**

**ΣΤΑ ΘΕΡΙΝΑ ΠΡΟΓΡΑΜΜΑΤΑ 2021 ΤΟΥ Ε.Ε.Ι.**

Λόγω των εξαιρετικών συνθηκών της πανδημίας και για την διαφύλαξη της υγείας όλων, φέτος οι μαθητές θα προσέρχονται και θα αποχωρούν από τις εγκαταστάσεις του Δημοτικού Κολλεγίου Ψυχικού (Λάτσειο Διδακτήριο, Κάντζα) μόνο με ιδιωτικό μέσο.

Δεδομένου ότι οι συνοδοί των μαθητών πρέπει να παραμένουν στα οχήματά τους κατά τη διάρκεια παράδοσης/παραλαβής των παιδιών τους και με σκοπό την ασφαλή επιβίβαση/αποβίβαση των μαθητών, παρακαλούμε να εφαρμόσετε τα παρακάτω:

θα πρέπει να τοποθετήσετε σε εμφανές σημείο του παρμπρίζ του αυτοκινήτου την **Ατομική Κάρτα Μαθητή** **(γαλάζια ή κίτρινη)** που θα σας παραδοθεί μέσω του παιδιού σας από τη Γραμματεία μας. **Σε κάθε μαθητή αντιστοιχεί συγκεκριμένη Ατομική Κάρτα.** Αν με ένα όχημα μεταφέρονται περισσότερα του ενός παιδιά, το όχημα αυτό θα πρέπει να φέρει σε εμφανές σημείο την Ατομική Κάρτα που αφορά στο κάθε ένα από αυτά.

Όλα τα οχήματα εισέρχονται στις εγκαταστάσεις του Ε.Ε.Ι. από την Ανατολική Πύλη (η οποία βρίσκεται ανάμεσα στις αθλητικές εγκαταστάσεις και το κτίριο του Λατσείου. Εκεί υπάρχει πινακίδα **ΕΙΣΟΔΟΣ –** (συνημμένα χάρτες).

Η πύλη αυτή θα είναι ανοικτή καθημερινά:

* Από τις 08:00 έως τις 09:15 για την παράδοση, και
* Από τις 16:50 έως τις 17:15 για την παραλαβή των παιδιών.

Παράδοση παιδιού μετά τις 09:15 και παραλαβή παιδιού μετά τις 17:15 θα πραγματοποιείται στην Κεντρική Πύλη του Λατσείου.

Τονίζεται ότι οι συνοδοί περιμένουν στα οχήματά τους και αναχωρούν σταδιακά από την Κεντρική Πύλη αφού παραδώσουν/παραλάβουν τα παιδιά.

**Α. Συνοδοί με γαλάζια Ατομική Κάρτα**

Οι συνοδοί των μαθητών με γαλάζια Ατομική Κάρτα, αφού εισέλθουν στις εγκαταστάσεις από την Ανατολική Πύλη/ΕΙΣΟΔΟ), ακολουθούν τη διαδρομή αριστερά, η οποία βρίσκεται παράλληλα της λεωφόρου Παλαιοπαναγιάς (αριστερά μπαίνοντας), παραδίδουν/παραλαμβάνουν τα παιδιά τους στον/από τον ενδεδειγμένο σταθμό (ΣΤΑΘΜΟΣ Α)  και εξέρχονται από την Κεντρική Πύλη.

**Β. Συνοδοί με κίτρινη Ατομική Κάρτα**

Οι συνοδοί των μαθητών με κίτρινη Ατομική Κάρτα, αφού εισέλθουν στις εγκαταστάσεις από την Ανατολική Πύλη/ΕΙΣΟΔΟ), ακολουθούν τη διαδρομή δεξιά, η οποία οδηγεί στον χώρο συγκέντρωσης του Λατσείου, προχωρούν όπως τους οδηγούν οι πινακίδες, παραδίδουν/παραλαμβάνουν τα παιδιά τους στον/από τον ενδεδειγμένο σταθμό (ΣΤΑΘΜΟΣ Β) και εξέρχονται από την Κεντρική Πύλη.

Για τη διευκόλυνση των οδηγών θα έχουν τοποθετηθεί κατευθυντήριες πινακίδες σε όλο το μήκος των διαδρομών εντός των εγκαταστάσεων του Λατσείου. Οι εκπρόσωποι του Ε.Ε.Ι. θα φροντίζουν ώστε τα παιδιά να βρίσκονται έγκαιρα στον χώρο αναχώρησης, η παράδοση των παιδιών στα αυτοκίνητα να γίνεται γρήγορα και με τον τρόπο αυτό να αποφεύγεται ο συνωστισμός προσώπων και η συμφόρηση οχημάτων.

Για την κάλυψη ενδεχόμενων έκτακτων αναγκών έχει προβλεφθεί να υπάρχουν ελεύθερες θέσεις στο στεγασμένο Parking πριν από την έξοδο.